Source: https://pravnapraksa.si/LITE/Kazalo.aspx?Src=5fphY2yrmhDl7JZo0uGOX6tPkRbIga1u0rbwlImoP8G3qOziZRWsToP5ag3UqB4jNvvGoLa7r17HbO6A8bXr2ddpx%2BtiM2sN
Timestamp: 2020-05-31 16:22:48+00:00
Document Index: 7743086

Matched Legal Cases: ['Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'sodišče ']

Do pokojnine tudi s štirimi urami tedensko
mag. Nana Weber, Pravna praksa, 48/2012Španski zakon o socialni varnosti določa, da pridobijo pravico do starostne pokojnine na podlagi plačanih prispevkov in ob izpolnjevanju splošnih pogojev zavarovanci, ki so stari 65 let in so dopolnili minimalno dobo plačevanja prispevkov 15 let. Sodišče EU je presojalo primer tožnice, ki je vse življenje delala po štiri ure na teden. Če bi hotela pridobiti pravico do starostne pokojnine v višini 112,93 evra na mesec, bi morala, da bi izpolnila pogoj najnižje prispevne dobe, delati sto let. Sodišče je presodilo, da je taka ureditev v nasprotju z Direktivo 79/7/EGS Sveta z dne 19. decembra 1978 o postopnem izvrševanju načela enakega obravnavanja moških in žensk v zadevah socialne varnosti. Pred kratkim pri nas sprejeti Zakon o pokojninskem in invalidskem zavarovanju (ZPIZ-2) ima enako določbo kot sporni španski zakon.
Pokojninska reforma je nujna
mag. Nana Weber, 6.12.2012
mag. Nana Weber, Pravna praksa, 47/2012"Žalostno je, da ljudje ne razumejo točno, kaj bo prinesla pokojninska reforma, z izjemo spremenjenih pogojev za pridobitev starostne pokojnine," je uvodoma na strokovnem srečanju Društva za delovno pravo in socialno varnost, ki je potekalo 28. novembra 2012 na PF Univerze v Ljubljani, poudaril profesor na Ekonomski fakulteti Univerze v Ljubljani dr. Tine Stanovnik in dodal: "Že Svetlikova reforma - poskus reforme pokojninske zakonodaje ji je v veliki meri podoben, a gre v smeri večje transparentnosti - je določila fiksiranje nadomestitvenega razmerja, kar štejem za velik dosežek. Sistem postaja povsem primerljiv z drugimi državami Bismarckovega modela v Evropi. Nov zakon tudi preprečuje stalno drsenje pokojninske osnove."
Spremembe insolvenčnega zakona prehitre
mag. Nana Weber, Pravna praksa, 47/2012"Če sta v stečajnem postopku prijavila terjatev upnik in porok ali zastavitelj, ki je terjatev do upnika poravnal, porok pri delitvi stečajne mase ne more biti udeležen, dokler ni glavni upnik - ob pogoju pravočasne prijave terjatve v stečajnem postopku - popolnoma poplačan," je uvodoma na 4. strokovnem srečanju Aktualna vprašanja insolvenčnega prava, ki je potekalo v organizaciji GV Založbe 29. in 30. novembra 2012 v Kranjski Gori, poudarila dr. Nina Plavšak in dodala: "Obeh terjatev ni mogoče kumulirati, saj bi bila s sočasnim upoštevanjem obeh terjatev ista terjatev upoštevana dvakrat."
Starševstvo istospolnih partnerjev
mag. Nana Weber, 29.11.2012
mag. Nana Weber, Pravna praksa, 46/2012Vse več evropskih in ameriških zveznih držav istospolne partnerje izenačuje z zakonci in jim daje pravico, da otroka bodisi posvojijo bodisi postanejo starši na podlagi oploditve z biomedicinsko pomočjo (OBMP), ponekod pa lahko istospolni parterji izrabijo možnost nadomestnega materinstva. Ne vidim pravega razloga, zakaj temu ne bi sledila tudi Slovenija, še zlasti zato, ker že zdaj obstaja kar nekaj dejanskih možnosti, da tudi istospolni partnerji postanejo starši. Razlika bi bila le v tem, da za isti rezultat ne bi bilo treba "izigravati" zakonodaje.
K vsebinskemu odnosu med delavcem in delodajalcem
mag. Nana Weber, Pravna praksa, 46/2012"Pogajanja o novi delovni zakonodaji potekajo dneve in dneve po dolge ure. Pričakovala sem, da bo več sprememb in amandmajev. Saj morda je to dobro, a obžalujem, da je bilo veliko truda vloženega v pripravo zakona, pa so vsa strokovna stališča nekje obležala," je na strokovnem srečanju Društva za delovno pravo in socialno varnost, ki je potekalo 19. novembra 2012 na PF Univerze v Ljubljani, dejala profesorica na PF Univerze v Ljubljani dr. Polonca Končar. S tem se je strinjala tudi raziskovalka na Inštitutu za delo pri PF Univerze v Ljubljani dr. Katarina Kresal Šoltes, ki je poudarila, da Vlada ne uporabi nobenih strokovnih člankov in raziskav, niti rešitev, ki jih ponudi stroka: "To je popolno zanikanje delovnopravne stroke."
Sodišče EU med pravom, ekonomijo in politiko
Petra Weingerl, 29.11.2012
Petra Weingerl, Pravna praksa, 46/2012Določbe primarnega prava EU ne nasprotujejo sklenitvi sporazuma, kot je Pogodba o ustanovitvi evropskega mehanizma za stabilnost (Pogodba EMS), je v zadevi Pringle odločilo Sodišče EU. S tem je dalo zeleno luč državam članicam, katerih valuta je evro, da Pogodba EMS začne veljati.
Stranska intervenienca na strani neobstoječe stranke
mag. Nana Weber, Pravna praksa, 45/2012Prenehanje stranke med postopkom Zakon o pravdnem postopku (ZPP) jasno ureja. Težave nastopijo, če stranka preneha po pravnomočno končanem sporu, revizijo pa vloži stranski intervenient na njeni strani. Rešitev najdemo ob upoštevanju narave razmerja med stranskim intervenientom in stranko ter ob zavedanju, da ne gre za materialnopravno, temveč procesnopravno vprašanje.
Dnevi slovenskih pravnikov 2012 (2.)
Nana Weber, 8.11.2012
Nana Weber, Pravna praksa, 43/2012"Reforme so nujne. In ni demagogija, da časa ni več veliko. Situacija je kritična," je uvodoma poudaril minister za pravosodje in javno upravo ter profesor na PF Univerze v Ljubljani dr. Senko Pličanič in pojasnil: "Če ne bo sprememb, si Slovenija ne bo mogla sposoditi denarja in potem bomo v podobni situaciji, kot je sedaj Grčija." Najprej je odpustila 20 odstotkov javnih uslužbencev, delavnik razširila na šest dni, tako da delajo tudi ob sobotah, in ga podaljšala na 13 ur, je pojasnil minister in opozoril: "To čaka Slovenijo, če ne bo prišlo do sprememb hitro."
Zadeva Pelati: v prid katere stranke je odločilo Sodišče EU?
Petra Weingerl, 25.10.2012
Petra Weingerl, Pravna praksa, 41-42/2012Sodišče EU je v zadevi Pelati proti Sloveniji odločilo, da določitev roka za vložitev vloge za priznanje davčnih ugodnosti v okviru skupnega sistema obdavčitve za združitve, delitve, prenose sredstev in zamenjave kapitalskih deležev družb ni v nasprotju s pravom EU. Vendar pa morajo biti določbe v zvezi s tem rokom dovolj jasne, natančne in predvidljive, da se posamezniki lahko seznanijo s svojimi pravicami in dolžnostmi. Poglejmo si, kaj ta izrek praktično pomeni za presojo nacionalnega sodišča, ki je postavilo predhodno vprašanje, to je Upravnega sodišča, in bo na podlagi te sodbe odločilo v sporu o glavni stvari.
Posledice spremembe spola za zakonsko zvezo
mag. Nana Weber, 23.8.2012
mag. Nana Weber, Pravna praksa, 31-32/2012Oseba, ki spremeni spol, lahko po določbah Zakona o zakonski zvezi in družinskih razmerjih (ZZZDR) veljavno sklene zakonsko zvezo z osebo nasprotnega spola, živi z njo v zunajzakonski skupnosti ali pa registrira svojo skupnost po Zakonu o registraciji istospolne partnerske skupnosti (ZRIPS). Istospolni partner ne more veljavno skleniti zakonske zveze s partnerjem istega spola (vprašanja negativne diskriminacije istospolno usmerjenih v primerjavi s heteroseksualnimi partnerji v tem prispevku ne obravnavam), vendar pa v trenutku, ko spremeni spol, uradno velja za pripadnika nasprotnega spola, zato mu sklenitev zakonske zveze ni onemogočena. Težava nastane, če eden od zakoncev spremeni spol, zaradi česar sta v zakonski zvezi po opravljeni spremembi spola dva moška oziroma dve ženski.
Neopravičljive zamude pred slovenskimi sodišči
mag. Nana Weber, 12.7.2012
mag. Nana Weber, Pravna praksa, 27/2012mag. pravnih znanosti, strokovna sodelavka na Višjem sodišču v Ljubljani, doktorska kandidatka na PF Univerze v Ljubljani X. proti Sloveniji, št. 40245/10, 28. junij 2012 Čeprav je Evropsko sodišče za človekove pravice (ESČP) že 6. oktobra 2005 v zadevi Lukenda proti Sloveniji, št. 23032/02, i
Z najnovejšega zasedanja Beneške komisije
Ribičič Ciril, Wedam Lukić Dragica, 5.7.2012
dr. Ciril Ribičič, dr. Dragica Wedam-Lukić, Pravna praksa, 26/2012Avtorja prispevka sva se 15. in 16. junija kot član in nadomestna članica kljub neurejenemu vprašanju financiranja udeležila 91. plenarnega zasedanja Beneške komisije.
Špekulacije pri prometu z zemljišči v javni lastnini
mag. Nana Weber, 14.6.2012
mag. Nana Weber, Pravna praksa, 23/2012"Za nekatere ministre ali župane, za katere javnost sploh ne ve, smo ugotovili, da so številni kupili zemljišča, tik preden so nastopili funkcijo ali jim je ta prenehala, ne da bi jim lahko očitali kakšno kaznivo dejanje. Dokazati zlorabo pooblastil v gospodarstvu je izjemno težko, dokazati goljufijo ali prevaro proti tistemu, ki je prodal zemljišče, pa tudi. Na tem področju imamo celo vrsto poslov, nad katerimi lahko podvomimo. To področje je cona, kjer se po moji oceni odvija veliko nezakonitega ali pa izkoriščanja določenih informacij," je na okrogli mizi, ki se je v okviru 4. Dnevov stvarnega in zemljiškega prava odvijala v organizaciji GV Založbe 7. in 8. junija 2012 v Kranjski Gori, uvodoma poudaril profesor na PF Univerze v Ljubljani dr. Lojze Ude.
Pravna praksa, 2012⁄22
Avtonomija verskih skupnosti ustavila tudi ESČP
mag. Nana Weber, 7.6.2012
mag. Nana Weber, Pravna praksa, 22/2012Evropsko sodišče za človekove pravice (ESČP) je tokrat dalo prednost načelu verske svobode in nevtralnosti države pred pravico do zasebnega in družinskega življenja nekdanjega duhovnika. Zaradi izstopa iz celibata ta ni mogel več poučevati katoliške vere in morale. ESČP je pojasnilo, da mu načeli verske svobode in nevtralnosti države preprečujeta, da bi nadalje obravnavalo, ali je bil razlog za nepodaljšanje pogodbe nujen in sorazmeren s postavljenim ciljem, ki naj bi bil v preprečitvi škandala.
Stereotipi o spolnih vlogah ne opravičujejo diskriminacije
mag. Nana Weber, 31.5.2012
mag. Nana Weber, Pravna praksa, 21/2012Ruski Zakon o vojaški službi določa, da so do starševskega dopusta v trajanju treh let upravičene le vojakinje, vojaki pa ne. Pritožnik, sicer oče treh otrok, ki jih je po razvezi dobil v varstvo in vzgojo, je za najmlajšega otroka kmalu po njegovem rojstvu zaprosil za starševski dopust, vojska pa mu ga je odobrila v trajanju treh mesecev. Evropsko sodišče za človekove pravice (ESČP) je 7. oktobra 2010 razsodilo, da zakonodajalec dopušča različno obravnavanje na podlagi spola in statusa vojaka, ter ugotovilo kršitev 14. člena Evropske konvencije o človekovih pravicah (EKČP) - prepoved diskriminacije - v povezavi z 8. členom EKČP - pravico do spoštovanja zasebnega in družinskega življenja. Veliki senat je odločitev pred kratkim potrdil.
S prekrški k represiji
mag. Nana Weber, 24.5.2012
mag. Nana Weber, Pravna praksa, 20/2012"Sistemske spremembe prekrškovnega prava za zdaj niso potrebne, kvečjemu manjši popravki, saj ta deluje bolje kot prej," je na že 7. dnevih prekrškovnega prava, ki so v organizaciji GV Založbe potekali v Portorožu 14. in 15. maja 2012, povedal vrhovni državni tožilec Hinko Jenull. Prepričan je, da glede razmejitve med kaznivimi dejanji in prekrški napredujemo, glede prekrškovnih postopkov pa tudi: "Lahko bi rekli, da jih imamo že razmejene na splošne in posebne postopke ter različne kategorije, vsaj pet; tam, kjer smo pa v krizi, pa je težava v pristojnosti: kvalificirani organi so neustrezno obremenjeni. S tem mislim na sodišča z zadevami, ki tja ne spadajo in obratno, imamo pa hude sankcije tam, kjer bi morale biti milejše."
Zunajzakonski partner ni privilegirana priča
mag. Nana Weber, Pravna praksa, 20/2012Na vprašanje, katere vrste partnerskih odnosov si zaslužijo pravno varstvo in zaščito, Evropsko sodišče za človekove pravice (ESČP) različno odgovarja. Lahko bi celo rekli, da zadnje čase bega. Po priznavanju upravičenosti zahtev istospolno usmerjenih oseb po enakem obravnavanju v družinskopravnih razmerjih in v pravnih razmerjih do otrok, vključno s pravico do posvojitve, je ESČP že v primeru Gas in Dubois proti Franciji sicer pritožničino razmerje s partnerko opredelilo kot družinsko življenje, ki ga varuje Evropska konvencija o človekovih pravicah (EKČP), vendar pa - posledično - pravic, ki bi iz tega izhajale, ni priznalo. Podobno se je zgodilo tokrat.
49-50(3) 48(3) 47(2) 46(3)
45(2) 44(1) 43(1) 41-42(1)
36(1) 31-32(1) 27(1) 26(1)
23(1) 22(1) 21(1) 20(3)
19(1) 18(2) 16-17(2) 15(1)
11(2) 5(2) 3(2) 2(1)
> Januar(3) > Februar(2) > Marec(2) > April(3) > Maj(7) > Junij(2) > Julij(2) > Avgust(1) > September(1) > Oktober(1) > November(7) > December(8)
Weber Nana Wedam Lukić Dragica Weingerl Petra Grah Whatmough Andrej